۱۴-جو-۱۵-جی عصرلرده پورتوقال نین تدریجاً آفریکانین غرب ساحللری بوْیو آپاردیغی سفرلار آرتیق ۱۶-جی عصرین اوْرتالاری اۆچون پورتوقال مولکلری‌نین یاپونیانین ساحللرینه قدر یاییلما‌سینا گتیریب چیخاردی. ۱۵۱۶-جی ایل ده هابسبورقلار سولا‌له‌سیندن اوْلان ۱-جی کارلین حاکمیّته گلمه‌سی آوروپانین سیا‌سی حیاتینا ائتکی گؤستردی. بئله کی، ماکسیمیلیان هابسبورقون نوه‌سی اوْلان ۱-جی کارل نه اؤزونه قدرکی، نه ده اؤزون‌دن سونراکی نسیللرین مالیک اوْلمادیغی شؤهرتی قازاندی و ۱۵۱۹- جو ایلدن اعتباراً مقدس روم ژرمن ایمپراتورلوغونون ایمپراتورو سئچیلدی. محض بۇ دؤورده ایسپانیا ایمپیراتورلوغونون شیمال حدودلاری اینگیلیس و ایسکاندیناویایا قدر آوروپا اؤلکه‌لرینی، غرب حدودلاری ایسه غرب و مرکزی آمریکانین شرقینی ایحاطه ائدیردی.